ROMÂNIA

JUDEŢUL IALOMIŢA

CONSILIUL LOCAL AL COMUNEI MĂRCULEŞTI

HOTĂRÂRE

privind aprobarea Planului anual de acţiune privind serviciile sociale administrate şi finanţate din bugetul comunei Mărculeşti pentru anul 2019

Consiliul local al comunei Mărculeşti, judeţul Ialomiţa,

Având în vedere:

-expunerea de motive a primarului nr. 737 din 11.03.2019;

-raportul secretarului nr. 758 din 12.03.2019,

- avizul consultativ al Consiliului Judeţean Ialomiţa nr. 6548 / 2019–Y/ 27.03.2019;

-prevederile art.84, alin. ( 1 ) şi art. 118 din Legea nr. 292 / 2011, a asistenţei sociale, cu modificările şi completările ulterioare;

-prevederile art.3, alin. ( 2 ), lit. b) din anexa 3 la Hotărârea Guvernului nr. 797 / 2017 pentru aprobarea regulamentelor - cadru de organizare şi funcţionare ale serviciilor publice de asistenţă socială şi a structurii orientative de personal;

-prevederile Ordinului nr. 1086 / 2018 privind aprobarea modelului - cadru al Planului anual de acţiune privind serviciile sociale administrate şi finanţate din bugetul consiliului judeţean/consiliului local/Consiliului General al Municipiului Bucureşti;

În temeiul prevederilor art. 36, alin. ( 6 ), lit.a), pct.2, art. 45, alin. ( 1 ) şi art. 115, alin. ( 1 ), lit. b) din Legea nr. 215 / 2001, a administraţiei publice locale, republicată, cu modificările şi completările ulterioare,

HOTĂRĂŞTE

Art.1. Se aprobă Planul anual de acţiune privind serviciile sociale administrate şi finanţate din bugetul comunei Mărculeşti pentru anul 2019, conform anexei nr. 1 care face parte integrantă din prezenta hotărâre.

Art.2. Prevederile prezentei hotărâri vor fi aduse la îndeplinire de către primarul comunei Mărculeşti şi compartimentul Asistenţă Socială.

Art.3. Prezenta hotărâre se va comunica de către secretarul comunei Mărculeşti.

PREŞEDINTE DE ŞEDINŢĂ, CONTRASEMNEAZĂ,

SECRETAR,

AVRAMESCU ION

DAVIDESCU ŞTEFANIA - FELICIA

Nr. 17

Adoptată astăzi, 28.03.2019

La Mărculeşti

**ROMÂNIA Anexa nr. 1 la hotărârea nr. 17 din 28.03.2019**

**JUDEŢUL IALOMIŢA**

**PRIMĂRIA COMUNEI MĂRCULEŞTI**

**PLANUL ANUAL DE ACȚIUNE PRIVIND SERVICIILE SOCIALE ADMINISTRATE ŞI FINANŢATE DIN BUGETUL COMUNEI MĂRCULEŞTI PENTRU 2019**

Având în vedere:

1.Strategia locală de dezvoltare a serviciilor sociale, aprobată prin hotărârea Consiliului local al comunei Mărculeşti nr. 6 din 31.01.2019, respectiv următoarele obiective operaţionale /direcţiile de acţiune:

1. Implementarea unitară şi coerentă a prevederilor legale din domeniul asistenţei sociale, corelate cu nevoile şi problemele sociale ale beneficiarilor; Dezvoltarea serviciilor sociale cu caracter primar

**2.** Înfiinţarea şi actualizarea continuă a unei Baze de date care să cuprindă date privind beneficiarii (date de contact, vârstă, nivel de pregătire şcolară şi profesională, adrese de domiciliu etc.), date privind indemnizaţiile acordate (ajutoare sociale, ajutoare de urgenţă, ajutoare pentru încălzire, ajutoare materiale, alocaţii de susţinere etc.), cuantumul şi data acordării acestora, precum şi alte informaţii relevante pentru completarea Bazei de date;

**3.** Înfiinţarea şi implementarea unui sistem armonizat, integrat şi performant de furnizare a tuturor categoriilor de servicii sociale la nivelul comunei Mărculeti, județul Ialomița; Prevenirea marginalizării sociale a copilului, familiei, persoanelor adulte și a persoanelor vârstnice;

**4.** Dezvoltarea unor atitudini proactive şi participative în rândul populaţiei localităţii şi a beneficiarilor de servicii sociale **.**

Planul anual de acţiune privind serviciile sociale administrate şi finanţate din bugetul Comunei Mărculeşti cuprinde:

1. Date privind administrarea, înfințarea și finanțarea serviciilor sociale **- capitolul I;**
2. Planificarea activităților de informare a publicului cu privire la serviciile sociale existente la nivel local **- capitolul II;**
3. Programul de formare și îndrumare metodologică a personalului care lucrează în domeniul serviciilor sociale **- capitolul III;**
4. Monitorizarea- **capitolul IV**

1. Indicatori – **capitolul V**

Introducere:

Prin Planul anual de acţiune privind serviciile sociale administrate şi finanţate din bugetul Comunei Mărculeşti se urmărește înfiinţarea şi dezvoltarea unui sistem eficient de servicii sociale la nivelul localităţii Mărculești, județul Ialomița, capabil să asigure incluziunea socială a tuturor categoriilor vulnerabile, creşterea calităţii vieţii, tratament egal, nedescriminare şi dreptul la o viaţă demnă pentru toţi locuitorii comunei în conformitate cu prevederile art. 112 alin. (3) lit. b) din Legea asistenţei sociale nr. 292/2011.

Planul anual de acţiune cuprinde măsuri specifice de îmbunătăţire a sistemului de asistenţă socială, serviciile sociale existente, serviciile sociale propuse pentru a fi infiinţate, propuneri elaborate de Compartimentul de Asistenţă Socială pentru dezvoltarea unui sistem coerent, adaptat nevoilor locale ale comunei Mărculești, județul Ialomița.

Planul local de acţiune conţine măsuri specifice pentru îmbunătăţirea Compartimentului de asistenţă socială, urmărind dezvoltarea serviciilor promovate precum şi crearea altor noi pentru cât mai multe categorii de persoane vulnerabile din comunitate, având ca obiective generale, următoarele criterii:

1. Monitorizarea şi creşterea calităţii serviciilor oferite şi a gradului de perfecţionare profesională a personalului de lucru în asistenţă socială. Asigurarea continuităţii serviciilor sociale utile pe plan local şi extinderea acestora.

2. Promovarea transparenţei şi facilitatea accesului membrilor comunităţii la serviciile sociale.

3. Îmbunătăţirea asistenţei sociale a persoanelor defavorizate.

4. Combaterea discriminării

5. Promovarea şi limitarea unor situaţii de dificultate ori vulnerabilitate care pot duce la marginalizarea sau excluziunea socială.

Grupuri și persoane defavorizate cu nevoi sociale care fac obiectul măsurilor propuse prin Planul local de acţiune sunt:

1. Copii:

• din familii aflate în situație de risc, fără venituri, cu venituri foarte mici sau care beneficiază de ajutor social;

• din familii fără venituri sau cu venituri reduse care beneficiază de alocații complementare sau de susținere pentru familia monoparentală;

• copii aflați în stare de abandon școlar

• cu alte probleme majore de sănătate ca o consecință a sărăciei

• cu dizabilităţi;

• ai căror părinți sunt plecați în străinătate,

• ai căror părinți se află în divorț,

• delicvenți juvenili

1. Tineri:

• tineri aflați în stare de abandon școlar,

• cu dizabilităţi;

• ai căror părinți sunt plecați în străinătate,

• ai căror părinți se află în divorț,

• delicvenți juvenili

1. Alte grupuri

* persoane fără adăpost
* fără venituri sau cu venituri foarte mici
* fără acte de identitate

• familii lipsite de locuință sau cu condiții precare de locuit

• familii aflate în risc de abandon familial

* persoane cu deficiențe: fizice, senzoriale, psihice, parte din ele neîncadrate în gradul de handicap și neluate în evidență de serviciile de specialitate

• femei defavorizate: fără adăpost, sărace, singure, cu mulți copii, abuzate, victime ale violenței domestice

• vârstnici singuri, fără reprezentați legali, fără venituri, cu probleme de sănătate, marginalizați social.

**CAPITOLUL I: Date privind administrarea, înființarea și finanțarea serviciilor sociale**

**Obiectivul 1: Dezvoltarea de servicii sociale, conform standardelor în vigoare**

Acreditarea ca furnizor de servicii sociale a Primăriei Mărculești- Compartimentul de Asistență Socială.

**Obiectivul 2: Dezvoltarea şi diversificarea serviciilor de natură socială, în funcţie de nevoile** **identificate, servicii sociale propuse spre a fi înființate**

Centrul Multifuncțional de Zi Mărculești, cod serviciu social conform nomenclatorului serviciilor sociale 8899 CZ-F –I, care are ca beneficiari părinți și copii; capacitatea centrului va fi de 30 copii, beneficiarii direcți ai centrului și părinții acestora, beneficiarii indirecți. Costurile alocate sunt în valoare de 140.000 de euro, pentru contruirea centrului și dotarea lui, prin programul național de dezvoltare rurală.

**Obiectiv 3. Crearea unui sistem coerent în ceea ce priveşte activităţile de asistenţă socială la nivelul comunei Mărculești, județul Ialomița**

Realizarea unei baze informatizate de date cu privire la beneficiarii de servicii sociale care să cuprindă (date de contact, vârsta, nivel de pregătire scolară și profesională, prestațiile acordate, cuantum și data acordarii).

**Obiectivul 4: Eficientizarea activităţii privind acordarea prestaţiilor sociale care intră în atribuţiile compartimentului**

* consultarea persoanelor din cadrul serviciului care au atribuţii în domeniu
* stabilirea sarcinilor
* actualizarea procedurilor de lucru
* desemnarea responsabilităţilor
* aducerea la cunoştinţă şi însuşirea procedurii de către persoanele cu atribuţii în domeniu

**CAPITOLUL II - Planificarea activităților de informare a publicului cu privire la serviciile sociale existente la nivel local**

**Obiectivul 1: Actualizarea informațiilor care se publică pe pagina de internet proprie/ se afișează la sediul furnizorului de servicii sociale- Primăria Mărculești- Compartiment de Asistență Socială**

* certificatul de acreditare ca furnizor de servicii sociale;
* strategia de dezvoltare a serviciilor sociale 2019-2024
* planul anual de actiune privind serviciile sociale administrate și finanțate din bugetul local
* formulare/ model de cereri în format editabil, condiții de eligibilitate,

**Obiectiv 2: Promovarea participării şi colaborării între toţi factorii implicaţi în domeniul social**

* Identificarea potenţialilor parteneri din comunitate şi înaintarea de propuneri de colaborare;
* Încheierea de convenţii de parteneriat;
* Crearea unei reţele de susţinere, pentru persoanele aflate în nevoie, prin implicarea cât mai multor factori din comunitate (familie, instituţii, organizaţii, etc.) în rezolvarea problemelor acestora;
* Organizarea unor întâlniri şi dezbateri periodice între parteneri, beneficiari, reprezentanţi ai instituţiei şi alte persoane interesate;

**Obiectiv 3: Promovarea prevenţiei ca măsură de importanţă majoră în activitatea de asistenţă socială**

* Identificarea persoanelor aflate în situaţii de risc social;
* Informarea şi consilierea persoanelor aflate în situaţii de risc social;
* Implicarea partenerilor şi a altor factori interesaţi din comunitate în activităţi de prevenţie.
* Asigurarea unor servicii sociale de calitate şi adaptate nevoilor comunităţii, prin calificarea continuă a personalului;
* Folosirea unor metodologii de lucru permanent adaptate nevoilor personalului şi beneficiarilor;
* Susţinerea beneficiarilor în desemnarea unor reprezentaţi care să le promoveze interesele;
* Monitorizare şi evaluare continuă a calităţii serviciilor furnizate prin stabilirea unor indicatori în acest sens;
* Acordarea de servicii sociale flexibile, adaptate nevoilor beneficiarilor şi în funcţie de priorităţile identificate în urma evaluării şi monitorizării;
* Promovarea activităţii instituţiei în comunitate prin intermediul unei politici eficiente de marketing şi comunicare;

**CAPITOLUL III - Programul de formare și îndrumare metodologică a personalului care lucrează în domeniul serviciilor sociale**

**Obiectivul 1: Îmbunătăţirea continuă a serviciilor sociale:**

* Asigurarea unor servicii sociale de calitate şi adaptate nevoilor comunităţii, prin calificarea continuă a personalului;
* Evaluarea continuă a nevoilor de formare profesională a acestora;
* Instruirea asistenţilor personali noi angajaţi în cursul anului 2019, precum şi asigurarea instruirii la 2 ani a celor angajaţi din anii anteriori.
* Monitorizarea şi evaluarea continuă a calităţii serviciilor furnizate prin stabilirea unor indicatori în acest sens;
* Implicarea comunităţii locale în susţinerea şi dezvoltarea activităţilor derulate.

**CAPITOLUL IV- Monitorizarea**

Monitorizarea Planului anual de acţiune se va face urmărind o serie de indicatori. În funcţie de aceşti indicatori se va constata în ce grad au fost atinse obiectivele pe care le-au stabilit.

Responsabili cu îndeplinirea obiectivelor stabilite în Planul anual de acţiune sunt responsabilii administraţiei publice locale şi persoanele aflate în subordinea acestora, în funcţie de atribuţii.

**CAPITOLUL V- Indicatori**

Indicatorii folosiţi în scopul monitorizării au fost stabiliţi în funcţie de acţiunile propuse în Planul anual de acţiune pentru anul 2019.

Pe parcusul procesului de monitorizare şi evaluare se vor lua în considerare următorii indicatorii:

* Prevenirea şi combaterea sărăciei şi a riscului de excuziune socială;
* Existenţa unei baze de date privind beneficiarii serviciilor sociale de informare şi consiliere;
* Realizarea unui studiu privind situaţia beneficiarilor de servicii sociale.

Aplicarea Planului anual de acţiune se va face în condiţiile unei verificări periodice a nevoilor beneficiarilor de asitenţă socială, aşa cum este prevăzut şi stabilit în legislaţia în vigoare.

Atingerea obiectivelor din planul anual de acţiune privind măsurile sociale şi măsurile de asistenţă socială se realizează conform bugetului de venituri şi cheltuieli în care sunt cuprinse investiţiile şi sumele alocate pentru Compartimentul de Asistenţă Socială în anul 2019.

Primar, Compartiment de Asistenţă Socială

Ciriblan Romeo-Sorin Inspector, Damian Gina